Doložka finančných, ekonomických, environmentálnych vplyvov
 a vplyvov na zamestnanosť

I. časť - Vyčíslenie odhadu dopadov na verejné financie

1.	Pre zabezpečenie realizácie úlohy „Slovenský priestorový observačný systém“ budovanej v rámci „Rozvojového programu odvetvia geodézie, kartografie a katastra SR na roky 2004 – 2007“ bude limit výdavkov pre kapitolu Úradu geodézie kartografie a katastra SR v štruktúre podľa rozpočtovej klasifikácie na roky 2006 – 2007 spolu takto:

Výdavky kapitoly na roky: 		rok 2006	rok 2007
Navýšenie v tis. Sk			26 000		55 000
z toho : 
A . Bežné výdavky (600)      		  0		15 000
B.  Kapitálové výdavky (700) 	26 000		40 000
v tom: B.1 Obstarávanie 
                   kapitálových aktív 	26 000		40 000

V roku 2006 ide o navýšenie + 26 100 tis. Sk, t.j. o prostriedky, ktoré Úrad geodézie, kartografie a katastra SR v  rozpočte (2004 – 2006) na uvedenú úlohu z rozvojového programu nedostal a úlohu sa nepodarilo (nie našou vinou) realizovať ani v rámci programu Phare. Finančné prostriedky na rok 2007 sú stanovené na plnenie „Rozvojový program odvetvia geodézie, kartografie a katastra SR na roky 2004 – 2007“ (uznesenie vlády SR č. 477/2003) a to na implementáciu softvéru Viacúčelový kataster, jeho foftvérovú podporu, obnovu výpočtovej techniky a systémovú podporu základného programového vybavenia.

2.	Realizácia návrhu nebude mať finančné dôsledky na rozpočet štátnych fondov.
3.	Realizácia návrhu nebude mať finančné dôsledky na rozpočty obcí a VÚC.
4.	Realizácia návrhu nebude mať finančné dôsledky na rozpočty Sociálnej poisťovne, zdravotných poisťovní a Národného úradu práce.
5.	Realizácia návrhu nebude mať finančné dôsledky na rozpočty Fondu národného majetku SR a Slovenského pozemkového fondu.

II. časť - Odhad dopadov na obyvateľov, hospodárenie podnikateľskej sféry a iných právnických osôb

Realizácia návrhu nebude mať priamy dopad na životnú úroveň obyvateľstva a zvyšovanie kvality života. Bude mať priaznivý dopad na rozvoj služieb informačnej spoločnosti v súvislosti s realizáciou modernej komunikačnej a informačnej infraštruktúry. Slovenský priestorový observačný systém zabezpečí rýchlu a presnú polohovú lokalizáciu ľubovoľných objektov a pozitívne ovplyvní  napr. oblasť dopravy (riadenie dopravy a jej bezpečnosť – sledovanie dopravných trás, plavba lodí a pod.)

III. časť - Vyčíslenie odhadu dopadov na životné prostredie

Realizácia návrhu nebude mať negatívny dopad na životné prostredie. Očakáva sa pozitívny vplyv na regionálny rozvoj. Realizácia návrhu pozitívne podporí budovanie geografických informačných systémov vo verejnej správe (kontrola výmery plôch na ktoré boli poskytnuté dotácie v pôdohospodárstve, zavedenie povodňového varovného a predpovedného systému) ako aj v komerčnej sfére.
IV. časť - Odhad dopadov na zamestnanosť

Realizácia návrhu nebude mať negatívny vplyv na zamestnanosť.